Oscar Rodriguez Vaz

Oscar Rodriguez VazGaztelaniaz haren izenak eta lehen deiturak azentu grafikoa duten arren, euskarazko artikuluak azentu horiek gabe sinatu ohi ditu: , ,  eta abar. Gaztelaniazko hainbat testutan ere halaxe ageri da, azenturik gabe, adibidez:  (Gasteiz, Araba, 1977ko urtarrilaren 5a«Comisión Ejecutiva: Vocal: Oscar Rodriguez Vaz», Socalistas Alaveses webgunea.) PSE-EEko politikaria da, Eusko Legebiltzarreko legebiltzarkide izana VII., VIII. eta IX. legegintzaldietan. Politika Zientzietan eta Administrazioan lizentziaduna (EHU), Gobernu eta Azterketa Politiko Konparatuko espezialista (EHU).Oscar Rodriguezen legebiltzarkide fitxa, Eusko Legebiltzarraren webgunean.

 Bizitza 
Gasteizko ospitalean jaio zen arren, sortzez arrasateartzat du bere burua, bere familiarekin Arrasateko San Andres auzoan bizi izan baitzen 16 urte bete arte. Amaren neba batek zuen Arrasateko Herriaren Etxearen (PSEren egoitza) ardura, eta han hartu zuen politikaren kontzientzia. Era berean, euskara apur bat ikasi zuen.Mikel ASURMENDI: «Isaias Carrasco izan zuen futbol entrenatzaile», Katebegia bloga, 2013-03-07.

1993an, aitaren lan aldaketa zela kausa, bere familiarekin batera Gasteiza joan zen bizitzera, eta zekien euskara apurra galdu zuen; geroago berreskuratu eta euskaldun oso bihurtuko zen, bai eta Berria egunkarian argitaratuko ziren euskarazko hainbat artikulu idatzi ere.

2000tik, PSE-EEren barnean, Arabako Batzorde Exekutiboan aritu zen. 2005etik, PSE-EEko Komite Nazionaleko kide ere izan zen.

Oscar Rodriguez Vazek hiru legealdi egin ditu Eusko Legebiltzarrean, 8 urte guztira. Ganberako PSE-EEko idazkari nagusia, talde parlamentarioaren koordinatzailea izan zen Ibarretxe eta Lopez lehendakarien garaian.

Arabako PSE-EE alderdiaren barruan sektore kritikoko kide izanik, 2012ko Eusko Legebiltzarrerako hauteskundeetako hautagaien zerrendatik kanpo utzi zuen alderdi horretako Arabako zuzendaritzak.«PSE de Álava relega en sus listas al sector crítico, al dejar fuera a Oscar Rodríguez y Joana Madrigal», Europa Press, 2012-09-07.

Gaur egun, politikan kargurik gabe, alderdi politikoen eta demokraziaren ereduari buruzko doktoretza tesia egiten ari da.

 Erreferentziak 

 Kanpo estekak 
 Otra Euskadi es posible, Oscar Rodriguezen bloga.

Kategoria:Gasteiztarrak
Kategoria:Arrasatearrak
Kategoria:Gipuzkoako politikariak
Kategoria:PSE-EEko politikariak
Kategoria:Eusko Legebiltzarreko legebiltzarkideak IX. legegintzaldian
Kategoria:Eusko Legebiltzarreko legebiltzarkideak VIII. legegintzaldian
Kategoria:Eusko Legebiltzarreko legebiltzarkideak VII. legegintzaldian